“Dit is ons doelwit om Angola met sy riviere wat die groot Okavangodelta voed, aan die wêreld te wys. Ons wil graag Angola as 'n toeristebestemming in die konteks van ­volhoubare toerisme bevorder,” het Fernandes gesê.
Kaza is 'n projek wat bestaan uit vyf Afrikalande naamlik Angola, ­Botswana, Namibië, Zambië en ­Zimbabwe. Dit is die grootste oorgrens­bewaringsgebied in die wêreld en spog met die grootste ­olifantbevolking in Afrika.
Kaza is 520 000 vierkante kilometer groot en bestaan uit sowat 40 nasionale­ parke, natuurreservate, woudreservate, bewaringsgebiede, wildbestuurgebiede en toerismekonsessies. Dit spog met toeristeaantreklikhede soos die Victoria-­valle, een van die sewe natuurwonders van die wêreld, en 'n wêrelderfenisgebied, asook die Okavango-delta, die grootste Ramsar-gebied ter wêreld.